wickkiey/tamil-wikipedia-chunked huggingface dataset:
# பாக்கு நீரிணை கடற்பரப்பில் எல்லை தாண்டிய மீனவர் விவகாரம்

## பாக்குநீரிணை புவியியல் பின்னணி

பாக்குநீரிணையானது அண்ணளவாக வடஅகலக்கோடு 9 30 00 வரையும் கிழக்குநெடுங்கோடு 79 15 வரையும் காணப்படுகின்றது. இது இலங்கையையும் இந்தியாவையும் பிரிக்கும் நீரினையாகும். மேட்டுப்பாங்கான ஆதாம்பாலம் இதனை மன்னார் வளைகுடாவில் இருந்து பிரிக்கின்றது. இது 53மஅ – 80மஅ அகலமுடையது. இந்த நீரினைக்கு மதராசு மாகாணத்தின் ஆளுனராக இருந்த சர். இராபட்பாக் என்பவரின் பெயர் சூட்டப்பட்டுள்ளது. இப்பகுதி கடல்வளம் நிறைந்து காணப்படுவதற்கான சமுத்திரச்சூழலையும் சிறப்பாக கொண்டுள்ளது. ஆழம் குறைவான அகன்ற கண்டத்திட்டுக்களையும் சேறும் மணலும் கலற்த அடித்தளங்களும் இடையிடையே முருகைக்கற்கள் என்பவற்றையும் கொண்டுள்ளது. இலங்கை இந்திய நிலத்திணிவுகளுக்கு இடையில் அமைந்துள்ளதால் பருவப்பெயர்ச்சிக்காற்றினால் பெரிதும் பாதிப்படைவதில்லை மேலும் இருநாட்டு நதிகளும் இப்பகுதிகளில் கலப்பதனால் மீனிற்கு வளமான பிளாந்தன்களை காவி வருவதுடன் அடையல்களும் படியவிடப்படுகின்றன. மீனினங்கள் வாழ்வதற்கேற்ப உவப்பான தன்மையினையும் வழங்குகின்றது. குறிப்பாக இந்தியாவின் வைகை ஆறு கங்கை கழிமுகம் என்பவற்றை குறிப்பிடவாம் கங்கைக்கழிமுகமானது பத்மா ஆறு உள்ளிட்ட பல கிளையாறுகள் ஒன்றினைந்து கங்கைக்கழிமுத்தில் கலக்கின்றது. மன்னார் தீவு ஆதாம் பாலம் பாம்பன் தீவு என்பன பாரம்பரிய நீர்ப்பரப்புபகுதியினை ஒரு கூறாக பிரிக்கின்றது. அந்த நீர்ப்பரப்பில் பாக்குநீரினைப்பகுதியே மிக ஒடுங்கிய கடற்பரப்பாக காணப்படுகின்றது. இவ் புவியிpயல் ரீதியான அமைப்பானது தமிழ்நாட்டு கரையோரத்தினதும் இலங்கையின் வடபகுதிக்கரையோரத்தின் வரலாற்றினை யும் பொருளாதாரத்தையும் பண்பாட்டையும் ஆழமாகக் பாதிக்கின்றது. இதன்காரணமாக இருநாடுகளுக்கு இடையேயும் நிர்வாக மற்றும் பாதுகாப்பு தொடர்பான பிரச்சனைகளையும் தோற்றுவித்துள்ளது.
9ஆஆழமும் குறைந்தளவிலான நீரலைகளும் ஒப்பீட்டளவில் ஆழமற்ற அமைதியான குடாவாக காணப்படுகின்றது. பாக்குக்குடா பருவகால உணவுகாவிச் செல்லும் நீரோட்டங்ளினாலும் சிறந்த மீன்வளம் இறால் களம் மற்றும் முத்துக்குளம் என்பவற்றாலும் முக்கியமானதனக காணப்படுகின்றது. இவ்வாறு பாக்குநீரினைப்பகுதியானது வளவாய்ப்பினைக் கொண்டு காணப்படுகின்றது. இதன் மீனின செழிப்புக்கு புவியியல் ரீதியிலான அடைவிடம் முக்கியத்துவம் பெறுகின்றது.
# பாக்கு நீரிணை கடற்பரப்பில் எல்லை தாண்டிய மீனவர் விவகாரம்

## பாக்கு நீரிணையில் மீன்பிடிச் செயன்முறை

பாக்குநீரிணையில் மேற்கொள்ளப்படும் மீன்பிடிச்செயன்முறை என்று நோக்கும் போது இந்திய தென்பகுதி மீனவர்கள் வர்த்தக ரீதியான மீன்பிடித்தல் முறையான றோலர் வள்ளம் இழுவைப்படகு டைனமேற் என்பன அதிகரித்து வரும் அதேவேளை வடஇலங்கை மீனவர்கள் பாரம்பரிய முறையிலான மீன்பிடித்தல் இன்னமும் இருந்து வருகின்றது. இதன் காரணமாக இழுவைப்படகுகள் மூலமான அத்துமீறல்கள் வட இலங்கைப்பகுதிக்குள் மீனவர்களுக்குவாழ்வாதார இழப்புக்களை ஏற்படுத்தும் அதேவேளை தமிழ்நாட்டு வர்த்தக ரீதியிலான மீன்பிடித்தொழில் அதிக வருவாயை ஏற்படுத்துகின்றது. வடபகுதி இலங்கை மீனவர்கள் 18- 23 இடி நீளமான பைபர் படகுகளும் மோட்டார் படகுகளுமே அதிகளவு பயன்னடுத்துகின்றனர் மற்றும் கட்டுமரம் வள்ளம் ஜம்பதிற்கும் குறைந்த குதிரைச்சக்தியுள்ள படகுகள் படுப்புவலைகள் இறால்கூடுகள் கரைவலைகள் வீச்சுவலைகள் நீள்வரிகைத்தூன்டில்கள் போன்ற மரபுவழியிலான உபகரணங்கள் பயன்படுத்தப்படும் அதேவேளை தென்பகுதி மீனவர்கள் பாரிய றொலர்கள் இழுவைப்படகுகள் போன்ற கடல் வழங்களை பாதிக்கும் மீன்பிடி உபகரணங்களை பயன்படுத்துவதனால் கடல் அடித்தளம் வரையாகக் காணப்படும். மீனவளங்களையும் முருகைக்கற்பாறைகளையும் சேதமடையச் செய்வதுடன் மீன் இனக்கப்பெருக்கத்தின் சாதகமற்ற தன்மையினை ஏற்படுத்துகின்றது. இது சமத்திர சூழல் தொகுதியினை அச்சுறுத்துவதாகக் காணப்படுகிறது. இத்துடன் அரசாங்கத்தினால் தடை செய்யப்பட்ட மீன்பிடி முறையான டைனமற்றைப் பயன்படுத்தி மீன்பிடித்தல் உலோகக் கம்பிகள் கொண்டு தயரிக்கப்பட்ட அகல சிறகு வலைகள், சுருக்கு வலைகள்,தங்கூசிவலைகள் போன்றவற்றை வகைதொகுதியின்றி சட்டவிரோதமாக பயன் படுத்துவதனால் வட பகுதி மீன்வளம் சூறையாடப்படுகின்றது. ஆரம்பத்தில் நெடுந்தீவு பாக்குநீரினை கடல் பரப்புக்களில் தான் இந்திய மீனவர்களின் ஊடுறுவல் காணப்படுகிறது. இன்று மன்னார் குடாவின் தென்பகுதியில் உள்ள கடல் பரப்புக்களில் இந்திய மினவர்களின் அத்துமீறல் அதிகளவு இழுவைப் படகு மட்டுமல்லாமல் பெரிய படகுகளில் வந்து மிகவும் நீளமாகத் தடை செய்யப்பட்ட தங்கூசி வலைகளை சுமார் 7மஅ அப்பால் உள்ள மன்னார் வங்கால கிராமத்தில் தங்கியிருந்து வலைகளைப் பாவித்து அங்குள்ள மீன்வளத்தை சூரையாடிச் செல்கின்றனர். ஒட்டு மொத்தமாக மன்னார் வளைகுடா முழுவதும் வாரத்தில் மூன்று நாட்கள் இந்த மீனவர்களின் கட்டுப்பாட்டில் தான் காணப்படுகிறது.
# பாக்கு நீரிணை கடற்பரப்பில் எல்லை தாண்டிய மீனவர் விவகாரம்

## எல்லையைத்தாண்டல் பிரச்சனையின் தாக்கம்

பாக்கு நிரினைக் கடல்பிராந்தியத்துக்கு ஒரு சமாதான சக வாழ்வுப் பாரம்பரியம் இருந்து வந்துள்ளது. எனினும் பிற்பட்ட கால இந்திய மீனவர்கள் அத்துமீறி மீன்பிடியில் ஈடுபடுவதைத் தொட்ந்து வட பகுதி மீனவர்கள் பெரிதும் பாதிக்கத் தொடங்கினார்கள் இலங்கைக் கடற்பரப்பில் சட்டவிரோதமாக தமிழ்நாட்டு இழுவைப் படகுகள் மீன்பிடிப்பதால் ஒவ்வொரு கிழமையும் மூன்று நாட்களுக்கு மீன்பிடிப்பதில் இருந்து 50 000 வரையிலான மீனவர்கள் தடுக்கப்படுகின்றன. இச்சட்ட விரோத மீன்பிடியால் மீனவர்கள் ஒவ்வொரு ஆண்டும் 200 000 – 400 000 வரை வருமாணத்தை இழக்கின்றனர். மீன்பிடித்தலையே நம்பி அன்றாட வாழ்க்கையைக் கொண்டு நடாத்தும் வட பகுதி மீனவர்களின் வாழ்க்கை நிலை பாதிப்பை எதிர்கொள்கிறது.
இலங்கையில் சிவில் யுத்தத்துக்குப் முன்னர் வடமாகாணமீன்பிடித் துறை மிகவும் வளர்ச்சியடைந்து காணப்பட்டது. 1982ம் ஆண்டு இலங்கையில் பிடிக்கப்பட்ட மொத்த மீன்களில் 25மூ யாழ்மாவட்டத்தில் மாத்திரம் பிடிக்கப்பட்டது இந்தியா அமைதிப்படை வருகை மற்றும் 2002 -2006 வரை காலப்பகுதிகளில் யுத்த நிறுத்தம் போன்ற இரு இடைவெளிகளைத் தவிர மற்றைய காலப்பகுதிகளில் வடபகுதி மீன் உற்பத்தி பூச்சியமாகவே காணப்பட்டது.
# பாக்கு நீரிணை கடற்பரப்பில் எல்லை தாண்டிய மீனவர் விவகாரம்

## எல்லையைத் தாண்டல் பிரச்சனைக்குத் தீர்வுகள்

இலங்கை இந்தியாவுக்கு இடையில் உள்ள ஆள்புலவு எல்லையானது மன்னார் குடாவிலே பாக்குநீரினையை ஊடறுத்த எல்லையாக அமைந்துள்ளது. அந்த எல்லையை மீறுவது என்பது எங்கள் நாட்டின் இறமையை மீறுகின்ற செயல் இருப்பினும் இந்திய மீனவர்களின் வருகை அதிகரித்துக் காணப்படுகிறது. அதுதொடர்பாக மீனவர்கள் அரசிடம் பலமுறை தெரியப்படுத்தியும் இலங்கை அரசு தனது அரிசியல் நோக்கங்களை அடைந்து கொள்ள சில விட்டுக் கொடுப்புகளுடன் நடந்து வருவதை அறிய முடிகிறது.
ஏல்லை தான்டி அத்துமீறும் பிரச்சனை தொடர்பாக மீனவர்களுக்கடையில் மாத்திரம் பேச்சுவார்த்தை நடத்தி தீர்வினை இட்ட முடியாது இது தொடர்பாக பல்வேறு தரப்பினர்களுடன் அதாவது மீனவ அமைப்புகள் சட்ட வல்லுனர்கள் பொருளியலாளர்கள் அரசியல் வாதிகள் போன்ற பல்துறைவல்லுனர்களுடன் இணைந்து பேச்சுவார்த்தை நடத்தி அவர்களது கருத்துக்களை உள்வாங்கி இப் பிரச்சனைக்கு தீரக்கமான முடிவுகளை முன் வைப்பதன் மூலம் தீர்வினை எட்ட முடியும்.  
இலங்கை கடற்படையினரும் இந்தியக் கடற்படையினரும் இணைந்து எல்லை ஓரப் பாதுகாப்பினை பலப்படுத்தி ரோந்துகளை மேற்கொண்டு எல்லை தாண்டிவரும் பிரச்சனைகளை தவிர்க்க முடியும். இருநாட்டுக் கடற்படையினரும் எல்லை தான்டிவரும் சட்ட ரீதியான நடவெடிக்கைகளை மேற்கொள்வதுடன் மீனவர்களை துண்புறுத்தலுக்கு உட்படுத்தாது தொடர்ச்சியான பாதுகாப்பினைப் பலப்படுத்தி எல்லை தாண்டிவரும் மீனவர் பிரச்சனையை தடுப்பதன் ஊடாக அப்பிரச்சனைக்கு தீர்வு காணமுடியும்.
# பாக்கு நீரிணை கடற்பரப்பில் எல்லை தாண்டிய மீனவர் விவகாரம்

## முடிவுரை

இலங்கை இந்திய மீனவர்கள் பாக்குநீரினைப்பகுதியில் மீன்பிடியில் ஈடுபடும் போது இலங்கையின் எல்லைப்பகுதிக்குள் இந்திய மீனவர்களின் அத்துமீறல் வடபகுதி மீனவர்களை அச்சுருத்தி வருகிறது. இவ்வாறான பிரச்சனைக்குத் தீர்வு காணப்பட்டாலே வடபகுதி மீனவர்களின் பொருளாதாரம் செழிப்படையும். இவ்வாறு செழிப்படைந்தால் மாத்திரமே இலங்கை தேசிய உற்பத்தியில் வளர்ச்சி பெறும் ஏனெனில் வடபகுதியில் இருந்து தான் வெளிநாட்டுக்கு ஏற்றுமதி செய்து அன்னிய செலவானியை சம்பாதிக்கின்றது. இறால், சிங்கறால், நண்டு,கணவாய் போன்றவையும் மீன்வகைகளும் உற்பத்தியாகின்றன. எனவே “இந்திய அரசு தென்னிந்திய மீனவர்களுக்கு ஆழ்கடலில் இழுவை மடி நிறுத்த மீன்பிடித்தலை முற்று முழுதாக நிறுத்தி துண்டில் வரிசை படுப்பு வலை என்பன பயன்படுத்தி மீன்பிடித்தளை ஊக்கிவிற்பதுடன் கிiயோர மீன்வளரப்பு முறைக்கு உதவுவதுடன் இந்திய மீனவர்கள் தமது வட பகுதி மற்றும் தென் பகுதிகளில் மீன்பிடித்தலைத் தடுக்க முடியும் இவ்வாறான செயற்பாடுகளை இந்திய தமிழக அரசு மேற்கொள்ளும்போது இலங்கை வட பகுதி மீனவர்கள் முறன்பாடற்ற மீன்பிடியில் ஈடுபடுவார்கள் எனவே எமது நாட்டு மீனவர்களின் பிரச்சனைக்கான தீர்வினைப் பெற்று மீனவர்களின் வாழ்க்கையை வழப்படுத்தும் பொறுப்பு இலங்கை அரசாங்கத்துக்கு உரியது இதனைக் கருத்திற் கொண்டு இலங்கை அரசு செயற்படுமானால் பாக்குநீரினைப் பகுதியில் எல்லை தாண்டும் பிரச்சினைக்கு தீர்வினை பெற முடிவதுடன் பொருளாதார முன்னேற்றத்தினையும் எட்ட முடியாது.
# சிதம்பரம் அனந்தீசுவரர் கோயில்

**சிதம்பரம் அனந்தீசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# சிதம்பரம் அனந்தீசுவரர் கோயில்

## அமைவிடம்

இக்கோயில் கடலூர் மாவட்டத்தில் சிதம்பரம் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது.
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.
# சிதம்பரம் அனந்தீசுவரர் கோயில்

## இறைவன், இறைவி

இக்கோயிலின் மூலவராக அனந்தீசுவரர் உள்ளார். இறைவி சௌந்தர்யநாயகி ஆவார். கோயிலின் தீர்த்தம் பதஞ்சலி தீர்த்தமாகும்.
# சிதம்பரம் அனந்தீசுவரர் கோயில்

## விழாக்கள்

ஆனித்திருமஞ்சனம், நவராத்திரி, கந்த சஷ்டி, அன்னாபிசேகம், கார்த்திகை, மார்கழி திருவாதிரை, சிவராத்திரி உள்ளிட்ட பல விழாக்கள் இங்கு நடைபெறுகின்றன. ஆனித்திருமஞ்சனம் மற்றும் மார்கழி திருவாதிரையில் பதஞ்சலி புறப்பாடு நடைபெறுகிறது.
# பப்னா மாவட்டம்

**பப்னா மாவட்டம்** (Pabna District) ( தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் பப்னா நகரம் ஆகும்.
# பப்னா மாவட்டம்

## மாவட்ட எல்லைகள்

பப்னா மாவட்டத்தின் வடக்கில் சிராஜ்கஞ்ச் மாவட்டம் மற்றும் நத்தோர் மாவட்டங்களும், தெற்கில் ராஜ்பரி மாவட்டம் மற்றும் குஸ்தியா மாவட்டங்களும், கிழக்கில் மணிகஞ்ச் மாவட்டம் மற்றும் சிராஜ்கஞ்ச் மாவட்டங்களும், மேற்கில் குஸ்தியா மாவட்டம் மற்றும் கங்கை ஆறும் எல்லைகளாக உள்ளது.
# பப்னா மாவட்டம்

## மாவட்ட நிர்வாகம்

2376.13 சதுர கிலோ மீட்டர் பரப்பளவு கொண்ட பப்னா மாவட்டத்தை நிர்வாக வசதிக்காக ஒன்பது துணை மாவட்டங்களாக பிரிக்கப்பட்டுள்ளது. அவைகள்: பப்னா சதர், சத்மோகர், இசார்தி, சூஜாஅகோர், பரித்பூர், அத்காரியா, சத்தியா, வாங்குரா மற்றும் போரா ஆகும்.  
இம்மாவட்டம் பப்னா சதர், சத்மோகர், இசார்தி, சூஜாஅகோர், பரித்பூர், அத்காரியா, சத்தியா, வாங்குரா மற்றும் போரா எனும் ஒன்பது நகராட்சி மன்றங்களைக் கொண்டுள்ளது. மேலும் 73 கிராம ஒன்றியக் குழுக்களையும், 1562 கிராமங்களையும் கொண்டுள்ளது.  
இம்மாவட்டத்தின் அஞ்சல் சுட்டு எண் 6600 மற்றும் தொலைபேசி குறியிடு எண் 0731 ஆகும். இம்மாவட்டம் ஐந்து நாடாளுமன்றத் தொகுதிகளைக் கொண்டுள்ளது.
# பப்னா மாவட்டம்

## பொருளாதாரம்

வேளாண்மை இம்மாவட்டத்தின் முக்கியப் பொருளாதாரம் ஆகும். இம்மாவட்டத்தில் பத்மா ஆறு, கங்கை ஆறு குமணி ஆறு, அத்ராய் ஆறு, போரல் ஆறு, காஜிபூர் ஆறுகள் பாய்வதால் நீர் வளமும், நில வளமும் செழித்து உள்ளது. எனவே இங்கு நெல், கரும்பு, கோதுமை, பருப்பு வகைகள், எண்ணெய் வித்துக்கள், வெங்காயம், வெள்ளைப்பூண்டு, வெற்றிலை, மா, பலா, வாழை, தென்னை, விளாச்சி, கொய்யா முதலியவைகள் பயிரிடப்படுகிறது.  
வேளாண்மைத் தொழிலாளர்கள் 34%, கூலித்தொழிலாளர்கள் 4.46%, போக்குவரத்து 2.18%, நெசவாளர்கள் 2.85%, வணிகர்கள் 13.27%, சேவைத்துறை 7.26% மற்றும் பிறர் 13.21% ஆக உள்ளனர்.
மீன் பிடித்தல் & வளர்த்தல், பால்பண்ணைகள், கோழிப் பண்ணைகள், பட்டுப்புழு வளர்ப்பு, நெசவுத் தொழில் ஆகியவை பிற முக்கியத் தொழில்கள் ஆகும்.
# பப்னா மாவட்டம்

## பொருளாதாரம்

### தொழிற்சாலைகள்

இம்மாவட்டத்தில் காகித ஆலைகள், பருத்தி ஆலைகள், சணல் ஆலைகள், சமையல் எண்ணெய் ஆலைகள், கரும்பாலைகள், மருந்து தொழிற்சாலைகள், பிஸ்கட் தயாரிப்பு ஆலைகள், அரிசி ஆலைகள், மாவு ஆலைகள், மர அறுவை ஆலைகள் மற்றும் நெசவாலைகள் உள்ளது
# பப்னா மாவட்டம்

## மக்கள் தொகையியல்

2376.13 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 25,23,179 ஆக உள்ளது. அதில் ஆண்கள் 12,62,934 ஆகவும், பெண்கள் 12,60,245 ஆகவும் உள்ளனர். பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1062 நபர்கள் வீதம் வாழ்கின்றனர். சராசரி எழுத்தறிவு 48.0 % ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# பப்னா மாவட்டம்

## கல்வி

இம்மாவட்டத்தில் ஆண்களின் கல்வி 51.8% ஆகவும் மற்றும் பெண்களின் கல்வி 31.5% ஆகவுள்ளது.
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# பப்னா மாவட்டம்

## போக்குவரத்து

இம்மாவட்டத்தில் சாலை, இருப்புப் பாதை, வானூர்தி நிலையங்கள் இருப்பினும், பெரும்பாலான மக்கள் குதிரை மற்றும் மாட்டு வண்டிகளில் பயணிக்கின்றனர்.
# பப்னா மாவட்டம்

## கல்வி

இம்மாவட்டத்தில் பப்னா அறிவியல் மற்றும் தொழில்நுட்ப பல்கலைக்கழகம் உள்ளது. 34 கலை மற்றும் அறிவியல் கல்லூரிகளும், ஒரு சட்டக் கல்லூரியும், ஒரு நெசவுக் கல்லூரியும், ஒரு தொழில்நுட்பக் கல்லூரியும், ஒரு அரசு வணிகக் கல்லூரியும், ஒரு ஆசிரியர் பயிற்சிக் கல்லூரியும், ஒரு செவிலியர் பயிற்சி நிறுவனமும், ஒரு ஹோமியோபதி மருத்துவக் கல்லூரியும், 202 உயர்நிலைப் பள்ளியும், 29 இளையோர் பள்ளிகளும், 262 மதராசாக்களும், 667 அரசு துவக்கப் பள்ளிகளும், 445 அரசு சாரா தொண்டு நிறுவனங்களின் துவக்கப் பள்ளிகளும், எட்டு சமுதாயப் பள்ளிகளும் உள்ளது.
# பப்னா மாவட்டம்

## தட்ப வெப்பம்

இம்மாவட்டத்தின் கோடைக்கால அதிகபட்ச வெப்பம் 36.8° செல்சியஸ் ஆகவும், குளிர்கால குறைந்தபட்ச வெப்பம் 9.6° ஆகவுள்ளது. ஆண்டு சராசரி மழைப் பொழிவி 1872 மில்லி மீட்டராக ஆகவுள்ளது.
# ஜீவன் பிரமான்

**ஜீவன் பிரமான்** (*Jeevan Pramaan*) என்பது இந்தியாவில் ஆதார் மூலம் வழங்கப்படும் ஒரு எண்ணிம வாழ்வுரிமை சான்றிதழ் ஆகும் .இந்தியப் பிரதமர் நரேந்திர மோதியால் நாட்டு மக்களுக்கு 2014 நவம்பர் 10 அன்று இந்தச் சேவை தொடங்கப்பட்டது. இத்திட்டத்தின் மூலம் சுமார் ஒரு கோடி ஓய்வூதியதாரர்கள் பயன் பெறுகிறார்கள். டிஜிட்டல் வாழ்வுரிமை சான்றிதழ் சமர்ப்பிப்பது மூலம் ஒவ்வொரு ஆண்டும் நவம்பர் மாதம் நேரில் வந்து சமர்ப்பிக்க வேண்டிய வாழ்வுரிமை சான்று எண்ணிம மயமாக்கப்பட்டு உள்ளது .இந்த சேவையைப் பெற அருகில் உள்ள பொதுசேவை மையங்களை அணுகிப் பெறக்கூடியதாக உள்ளது. மேலும் பல தகவல்கள் மற்றும் சேவை குறித்த அரசாணைகள் இந்த இணையதளத்தில் கொடுக்கப்பட்டு உள்ளது.
# ஜீவன் பிரமான்

## எண்ணிம வாழ்வுரிமை சான்றிதழ் பயனாளிகள் பட்டியல்

- மத்திய அரசு ஓய்வூதியதாரர்கள்
- மாநில அரசு ஓய்வூதியதாரர்கள்
- பொது துறை ஓய்வூதியதாரர்கள்
# ஜீவன் பிரமான்

## சான்றிதழ் பெற தேவையான ஆவணங்கள்

- ஓய்வூதிய கொடுப்பாணை எண்
- ஆதார் எண்
- வங்கி கணக்கு புத்தகம்
# ஜீவன் பிரமான்

## பயனாளிகள் எண்ணிக்கை

| 1 | 2014 | 109751 |
| --- | --- | --- |
| 2 | 2015 | 1315150 |
| 3 | 2016 | 5058451 |
| 4 | 2017 | 9901542 |
| 5 | 2018 | 8994834 |
| 6 | 2019 | 9965509 |
| 7 | 2020 | 9897459 |
| 8 | 2021 | 11191451 |
| 9 | 2022 | 14129489 |
| 10 | 2023* | 11775322 |
| 11 | 2024 |  |
| } |  |  |
# வில்லியம் கிரேஞ்சு பாண்டு

**வில்லியம் கிரேஞ்சு பாண்டு (William Cranch Bond)** (9 செப்டம்பர் 1789 - 29 ஜனவரி 1859) ஓர் அமெரிக்க வானியலாளர் ஆவார். இவர் ஆர்வார்டு கல்லூரி வான்காணகத்தின் முதல் இயக்குநரும் ஆவார்.
# வில்லியம் கிரேஞ்சு பாண்டு

## வளர்ப்பு

வில்லியம் கிரேஞ்சு பாண்டு போர்ட்லாந்துக்கு அருகே உள்ள மைனே, பால்மவுத்தில் 1789 செப்டம்பர் 9 இல் பிறந்தார். இவரது இளமையிலேயே இவரது தந்தையார் வில்லியம் பாண்டு ஒரு சிறு வணிகத் தோல்விக்குப் பிறகு, கடிகாரம் செய்வதில் கைதேர்ந்தவராக விளங்கியுள்ளார் ;தந்தையாரின் பயிற்சியாலும் தன் பொறியியல் துறை ஆர்வத்தாலும் இவர் 15 ஆம் அகவையிலேயே முதல் கடிகாரத்தைச் செய்துள்லார். இவர் தனது தந்தையாரின் வணிகத்தை மேற்கொண்ட்தோடொ சிறந்த கடிகார வல்லுநராகவும் திகழ்ந்தார். வில்லியம் பாண்டின் கடிகாரக் கடை போசுடன் பார்க் தெரு 9 இல் 1970 கள் வரை இருந்த்து..
# வில்லியம் கிரேஞ்சு பாண்டு

## பயில்நிலை வானிலையாளர்

இவர் 1806 இல் தன் 17 ஆம் அகவையில் பாண்டு ஒரு சூரிய ஒளிமறைப்பைக் கண்ணுற்றுள்ளார். இதர்குப் பின்னர் இவர் ஆர்வமிக்க பயில்நிலை வானியலாலரானார். இவர் தன் முதல் வீட்டைக் கட்டியதும், இவர் அதன் பலகணியை வான்காணகமாகப் பயன்படுத்தினார். இந்த பலகணி கூரைத் துளையில் செருகிய தொலைநோக்கி வழியாக, வானகத்தை நோக்கிடலானார்.
# வில்லியம் கிரேஞ்சு பாண்டு

## ஐரோப்பா பயணம்

இவர் 1815 இல் ஆர்வார்டு பல்கலைக்கழகம் பணித்தபடி, ஐரோப்பாவுக்குச் சென்று அனைத்து வான்காணகங்களையும் பார்வையிட்டுத் தகவல்களைத் திரட்டியுள்ளார். இவர் இங்கிலாந்தில் உள்ள தெவோன்இன் கிங்சுபிரிட்ஜில் 1819 ஜூலை 18 இல் செலினா கிரேன்சை மண்ந்துள்ளார். செலினா கிரேன்ச் நான்கு ஆண்மக்களையும் இரண்டு பெண்மக்களையும் பெற்றுத் தந்தார். 1831 இல் தன் மனைவி இறந்த்தும், இவர் அவரது அக்காவான மேரி உரூப் கிரேன்சை மணந்துள்ளார். இவர் 1832 இல் அமெரிக்க கலை, அறிவியல் கல்விக்கழகத்தின் ஆய்வுறுப்பினராகத் தேர்ந்தெடுக்கப்பட்டுள்ளார்.
# வில்லியம் கிரேஞ்சு பாண்டு

## ஆர்வார்டு வான்காணகம்

பாண்டு 1839 இல் தன் சொந்த வானியல் கருவிகளுடன் ஆர்வார்டுக்கு செல்ல இசைவு பெற்று, அங்கு பல்கலைக்கழகத்தின் இலவச நோக்கீட்டாளராகப் பணிபுரிந்துள்ளார். பின்னர் 1843 இல் சூரியனை அணுகிய வால்வெள்ளி மக்களிடையே பேரார்வத்தை ஊட்டியது. இதைப் பயன்படுத்தி ஆர்வார்டு மக்களிடம் இருந்து 25,730 டாலர் பனம் திரட்டியது. இப்பணத்தைக் கொண்டு ஆர்வார்டு நிக்ந்ழ்நிலை வளர்ச்சிகொண்ட வான்காணகத்தைக் கட்டிமுடித்தது. இதன் கட்டிட்த்தையும் நோக்கீட்டு நாற்காலியையும் பாண்டு வடிவமைத்தார். இது இன்றும் இயக்கத்தில் உள்ளது.இதற்காக ஆர்வார்டு 15 அங்குல செருமனி வடிவமைப்பு ஒளிவிலகல்வகை தொலைநோக்கியை வாங்கியது. இது உலகில் உள்ள மிகப்பெரிய தொலைநோக்கிக்குச் சமமான அளவுடையதாகும். இந்த தொலைநோக்கி முதன்முதலாக 1847 ஜூன் 24 அன்று ஒரு நிலாவை நோக்கி வானில் கோட்டப்பட்டது.
# வில்லியம் கிரேஞ்சு பாண்டு

## கண்டுபிடிப்புகள்

- இவர் 1811 பெருவால்வெள்ளியைத் தனித்துக் கண்டுபிடித்தார்.
- பாண்டும் இவரது மகன் ஜார்ஜ் பிலிப்சு பாண்டும் காரிக்கோளின் நிலாவான கைபெரானைக் கண்டுபிடித்தனர்; இது பிரித்தானியாவின் வில்லியம் இலெசலாலும் இதே நேரத்தில் தனியாக கண்டுபிடிக்கப்பட்டது.
- இவரு இவரது மகனும் காரிக்கோளின் முதல் உள்வலயத்தை முதன்முதலாக 1850 இல் ஆர்வார்டு தொலைநோக்கியால் காரிக்கோளை ஆய்ந்தபோது நோக்கினர். இது சி வலயம் அல்லது கிரெப்பே வலயம் எனப்படுகிறது.
- ஜான் ஆடம்சு விப்பிள் உடன் இணைந்து, பாண்டு இருவரும் 1850 இல் வேகா விண்மீனின் டேகுவரோவகை வானொளிப்படங்களைப் பிடித்தனர். அமெரிக்காவில் இதுவரை இத்தகைய படங்கள் ஏதும் எடுக்கப்படவில்லை. ஒட்டுமொத்தமாக, மூவருன் 200 முதல் 300 வான்பொருள்களை ஒளிப்படங்களை எடுத்துள்ளனர்.
# வில்லியம் கிரேஞ்சு பாண்டு

## தகைமை

பல வான்பொருள்கள் இவரது பெயர் இடப்பட்டுள்ளன. அவற்றில் சில கீழே தரப்படுகின்றன:
- நிலாக் குழிப்பள்ளம் டபுள்யூ. பாண்டு இவரது பெயர் இடப்பட்டுள்ளது.
- கைபெரானின் ஒரு பகுதி "பாண்டு-இலெசல் டோர்சம்" எனப்படுகிறது. "
- குறுங்கோள் (767) பாண்டியா இவரது பெயராலும் இவர் மகனது பெயராலும் கூட்டாக அழைக்கப்படுகிறது.
- காரிக்கோள் வலயங்களுக்கிடையில் உள்ள சந்து "பாண்டு சந்து" என இவர் பெயராலும் இவரின் மகன் பெயராலும் அழைக்கப்படுகிறது.
# நத்தோர் மாவட்டம்

**நத்தோர் மாவட்டம்** (Natore district) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. வங்காளதேசத்தில் வடக்கில் அமைந்த இம்மாவட்டத்தின் நிர்வாகத் தலைமையிடம் நத்தோர் நகரம் ஆகும். நத்தோர் மாவட்டம், தேசியத் தலைநகரம் டாக்காவிலிருந்து 220 கிலோ மீட்டர் தொலைவில் உள்ளது. மேலும் நத்தோர் நகரம், ராஜசாகி கோட்டத்தின் நிர்வாகத் தலைமையிடம் ஆகும்.
# நத்தோர் மாவட்டம்

## மாவட்ட எல்லைகள்

1896.05 சதுர கிலோ மீட்டர் பரப்பளவு கொண்ட நத்தோர் மாவட்டத்தின் வடக்கில் நவகோன் மாவட்டம் மற்றும் போக்ரா மாவட்டங்களும், தெற்கில் பப்னா மாவட்டங்களும், கிழக்கில் பப்னா மாவட்டம் மற்றும் சிராஜ்கஞ்ச் மாவட்டங்களும், மேற்கில் ராஜசாகி மாவட்டமும் எல்லைகளாகக் கொண்டுள்ளது.
# நத்தோர் மாவட்டம்

## உட்கட்டமைப்பு

### போக்குவரத்து

இம்மாவட்டத்தில் 236.04 நீளமுடைய தார்ச் சாலைகள் 35 கிலோ மீட்டர் நீளம் கொண்ட சாதாரணச் சாலைகளும் மற்றும் 1703.85 நீளம் கொண்ட மண் சாலைகளும், 64 கிலோ மீட்டர் நீளம் கொண்ட இருப்புப் பாதைகளும் உள்ளன.
# நத்தோர் மாவட்டம்

## உட்கட்டமைப்பு

### நிதியுதவி

ஏழைகள் மற்றும் நடுத்தர மக்களின் பொருளாதார முன்னேற்றத்திற்காக தொழில், கல்வி மற்றும் சமூக வளர்ச்சிகளுக்கு, வங்காள தேச கிராமின் வங்கிகள் நிதியுதவி வழங்குகிறது.
# நத்தோர் மாவட்டம்

## மாவட்ட நிர்வாகம்

1896.05 சதுர கிலோ மீட்டர் பரப்பளவு கொண்ட நத்தோர் மாவட்டத்தினை நிர்வாக வசதிக்காக குருதாஸ்பூர், நத்தோர் சதர், பரய்கிராம், லால்பூர், சிங்கிரா மற்றும் நல்தங்கா என ஆறு துணை மாவட்டங்களாகப் பிரிக்கப்பட்டுள்ளது.
மேலும் இம்மாவட்டத்தில் எட்டு நகராட்சி மன்றங்களும், ஐம்பத்தி இரண்டு ஒன்றியக் குழுக்களும், 1351 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 6400 ஆகும். தொலைபேசி குறியிடு எண் 0771 ஆகும். நான்கு வங்கதேச நாடாளுமன்றத் தொகுதிகளைக் கொண்டுள்ளது.
# நத்தோர் மாவட்டம்

## மக்கள் தொகையியல்

1896 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 17,06,673 ஆக உள்ளது. அதில் ஆண்கள் 8,54,183 ஆகவும், பெண்கள் 8,52,490 ஆகவும் உள்ளனர். பாலின விகிதம் 100 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 898 நபர்கள் வீதம் வாழ்கின்றனர். சராசரி எழுத்தறிவு 49.6% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# நத்தோர் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# நத்தோர் மாவட்டம்

## பொருளாதாரம்

வேளாண் பொருளாதாரத்தை நம்பியுள்ள இம்மாவட்டத்தில் விவசாயிகள் 41.75%, விவசாய கூலித் தொழிலாளர்கள் 28.84%, கூலித் தொழிலாளர்கள் 3.01%, வணிகர்கள் 10%, சேவைதுறை ஊழியர்கள் 5.02%, மீனவர்கள் 1.32% மற்றும் பிற தொழில் செய்வோர் 10.06% ஆக உள்ளனர்.  
இம்மாவட்டத்தில் அத்ராய், போரல், நகர், கௌர்நதி போன்ற ஆறுகள் பாய்வதால் நீர் வளமும், மண் வளமும் கொண்டுள்ளது.  
இங்கு நெல், சணல், கரும்பு, பருப்புகள், நிலக்கடலை, காய்கறிகள் முதலியனப் பயிரிடப்படுகிறது.  
இங்கு இரண்டு சர்க்கரை ஆலைகளும், எண்ணற்ற அரிசி அரவை ஆலைகளும் உள்ளது.
# நத்தோர் மாவட்டம்

## பொருளாதாரம்

### ஏற்றுமதி

இம்மாவட்டத்தின் முக்கிய ஏற்றுமதி பொருட்கள் அரிசி, சர்க்கரை மற்றும் காய்கறிகள் ஆகும்.
# சிதம்பரம் ஆத்மநாதசுவாமி கோயில்

**சிதம்பரம் ஆத்மநாதசுவாமி கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# சிதம்பரம் ஆத்மநாதசுவாமி கோயில்

## அமைவிடம்

இக்கோயில் கடலூர் மாவட்டத்தில் சிதம்பரம் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது.
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.
# சிதம்பரம் ஆத்மநாதசுவாமி கோயில்

## இறைவன், இறைவி

இக்கோயிலின் மூலவராக ஆத்மநாதசுவாமி உள்ளார். இறைவி யோகாம்பாள் ஆவார். இக்கோயில் பல வகைகளில் திருப்பெருந்துறையைப் போல இருப்பதாகக் கூறுவர். மூலவர் தெற்கு நோக்கி உள்ளார். அவர் முழுமையாக காணப்படவில்லை. இறைவியின் பாதம் மட்டுமே உள்ளது.கோயிலின் தீர்த்தம் பாற்கடல் தீர்த்தமாகும். நடராசரின் நடனத்தைக் காண வந்த வியாக்ரபாதர் சிதம்பரத்தில் தங்கியிருந்தபோது அவருடைய குழந்தை பசியால் அழுததாகவும், சிவன் அக்குழந்தைக்காகப் பாற்கடலை இங்கு பொங்கச் செய்ததாகவும் கூறுவர். பாற்கடல் தீர்த்தம் எனப்படும் அத்தீர்த்தத்தின் வட கரையில் கோயில் அமைந்துள்ளது.
# சிதம்பரம் ஆத்மநாதசுவாமி கோயில்

## அமைப்பு

மாணிக்கவாசகர் இங்கு குரு அம்சமாகக் காட்சியளிக்கிறார். மாணிக்கவாசகர் கட்டிய கோயிலாக இதனைக் கூறுகின்றனர். திருச்சுற்றில் விநாயகர், துர்க்கை, நந்தி, தட்சிணாமூர்த்தி ஆகியோர் உள்ளனர். கோயில் முன் மண்டபத்தில் யோக தட்சிணாமூர்த்தி இரு கால்களையும் மடக்கிய நிலையில் உள்ளார். அப்பர், சம்பந்தர், சுந்தரர், மாணிக்கவாசகர் லிங்க பாண வடிவில் காணப்படுகின்றனர். யோக விநாயகர், அகோர வீரபத்திரர், பைரவர் ஆகியோரும் உள்ளனர். பெரும்பாலான கோயில்களில் நின்ற நிலையில் காணப்படும் மாணிக்கவாசகர் இங்கு சின் முத்திரையுடன் அமர்ந்தநிலையில் உள்ளார். மாணிக்கவாசகர் இங்கு வந்தபோது இறைவன் அடியார் வடிவில் வந்து அவரைப் பாடலைக் கேட்க விரும்பியதாகவும் மாணிக்கவாசகர் பாடியதாகவும் கூறுவர். இறைவன் அதனைத் தொகுத்து மாணிக்கவாசகரால் பாடப்பட்டது என்றெழுதி திருச்சிற்றம்பலம் உடையார் என கையொப்பமிட்டார். மறுநாள் அதனை சிதம்பரம் நடராசர் சன்னதியில் வைத்துவிட்டு மறைந்தார். வேத பண்டிதர்கள் திருவாசகத்திற்கு விளக்கம் கேட்கவே, பண்டிதர்களிடம் சிவனை காட்டிய மாணிக்கவாசகர், இவரே இதற்கான பொருள் என்று கூறி இறைவனுடன் இரண்டறக் கலந்தார்.
# சிதம்பரம் ஆத்மநாதசுவாமி கோயில்

## விழாக்கள்

மாணிக்கவாசகர் சிவ பூசையன்று சிறப்பு பூசை நடைபெறுகிறது. மாணிக்கவாசகர் இறைவன் சன்னதியுள் எழுந்தருளி இறைவனுடன் இரண்டறக் கலக்கும் நிகழ்ச்சி நடைபெறும்.
# ஒரேசு வெல்கம் பாப்காக்

**ஒரேசு வெல்கம் பாப்காக்** (Horace Welcome Babcock) (செப்டம்பர் 13, 1912 -ஆகத்து 29, 2003) ஓர் அமெரிக்க வானியலாளர் ஆவார். இவர் அரோல்டு டி. பாப்காக் அவர்களின் மகனாவார்.
# ஒரேசு வெல்கம் பாப்காக்

## வாழ்க்கைப்பணி

பாப்காக் பல வானியல் கருவிகளைப் புதிதாக வடிவமைத்து கட்டியமைத்தார். இவர் 1953 இல் முதன்முதலில் தகவமை ஒளியியல் பற்றிய எண்ணத்தை வெளியிட்டார். இவர் கதிர்நிரலியலில் சிறப்பு தகுதி பெற்றார்; விண்மீன்களின் காந்தவியல் குறித்து ஆய்வு மேற்கொண்டார். இவர் சூரியக் கரும்புள்ளிகளுக்கன காந்தவியல் கோட்பாட்டுப் படிமத்தை உருவாக்கினார். இது பாப்காக் படிமம் என வழங்குகிறது.  
இரண்டாம் உலகப் போரின்போது இவர் மசாசூசட்டிலும் கால்டெக்கிலும் கதிர்வீச்சு ஆய்வில் ஈடுபட்டார். போர் முடிந்த்தும், தன் தந்தையாருடன் ஆக்கமுறை வாய்ந்த கூட்டுப்பணியில் ஈடுபட்டார். இவர் தன் பட்டப்படிப்பைக் கால்டெக்கிலும் முனைவர் பட்ட ஆய்வை பெர்க்கேலியில் உள்ள கலிபோர்னியா பல்கலைக்கழகத்திலும் மேற்கொண்டார்.  
இவரது முனைவர் ஆய்வுரை கரும்பொருண்மம் குறித்த தொடக்கநிலை புலப்பாடுகளைக் கொண்டிருந்தது. இவர் ஆந்திரமேடாவின் சுழற்சி வரைவின் அளவீடுகளை அறிவித்தார். இது ஆரம் சார்ந்து பொருண்மை-ஒளிர்மை விகிதம் உயர்தலை எடுத்து காட்டியது. என்றாலும் இவர் இதை பால்வெளிக்குள் அமையும் ஒளி உட்கவர்தலாலோ பால்வெளிச் சுருளின் வெளிப்புற பகுதியின் இயக்கவியலாலோ ஏற்படுவதாகக் கருதினாரே தவிர விடுபட்ட பொருண்ம்ம் எதற்கும் சுட்டவில்லை.  
இவர் 1964 முதல் 1978 வரை கலிபோர்னியா தொழில்நுட்ப நிறுவனத்தின் பலோமார் வான்காணகத்தின் இயக்குநராக இருந்தார்.
# ஒரேசு வெல்கம் பாப்காக்

## தகைமைகள்

**விருதுகள்**  
- என்றி டிரேப்பர் பதக்கம் of the National Academy of Sciences (1957)
- எடிங்டன் பதக்கம் (1958)
- அமெரிக்க்க் கலை, அறிவியல் கழகம் ஆய்வுறுப்பினர் (1959)
- புரூசு பதக்கம் (1969)
- அரசு வானியல் கழகப் பொற்பதக்கம் (1970)
- அமெரிக்க வானியல் கழகத்தின் சூரிய இயற்பியல் பிரிவு தரும் ஜார்ஜ் எல்லேரி ஏல் பரிசு (1992)  
**இவரது பெயர் இடப்பட்டவை**  
- குறுங்கோள் 3167 பாப்காக் (கூட்டாகத் தன் தந்தையாருடன்)
- நிலாவின் பாப்காக் குழிப்பள்ளம்இவரது தந்தையார் பெயரில் வழங்குகிறது.
# நவகோன் மாவட்டம்

, நவகோன் மாவட்டம்]]
, நவகோன் மாவட்டம்]]
**நவகோன் மாவட்டம்** (Naogaon District ) ( தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. வங்காளதேசத்தின் வடமேற்கில், இந்தியாவின் மேற்கு வங்காள மாநிலத்தை ஒட்டி அமைந்த இம்மாவட்டத்தின் நிர்வாகத் தலைமையிடம் நவகோன் நகரம் ஆகும்.
இம்மாவட்டத்தில் சிதைந்து போன சோமபுரம் மகாவிகாரை மற்றும் ஜெகத்தல மகாவிகாரைகள் உள்ளது.
# நவகோன் மாவட்டம்

## மாவட்ட எல்லைகள்

3435.65 சதுர கிலோ மீட்டர் பரப்பளவு கொண்ட நவகோன் மாவட்டத்தின் வடக்கில் இந்தியாவின் மேற்கு வங்காள மாநிலமும், தெற்கில் ராஜசாகி மாவட்டம் மற்றும் நத்தோர் மாவட்டங்களும், கிழக்கில் ஜெய்பூர்ஹட் மாவட்டம் மற்றும் போக்ரா மாவட்டங்களும், மேற்கில் சபாய் நவாப்கஞ்ச் மாவட்டம் மற்றும் இந்தியாவின் மேற்கு வங்காளமும் எல்லைகளாக உள்ளது.
# நவகோன் மாவட்டம்

## மாவட்ட நிர்வாகம்

ராஜசாகி கோட்டத்தில் உள்ள நவகோன் மாவட்டத்தை நிர்வாக வசதிக்காக பதினொன்று துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டத்தில் மூன்று நகராட்சிகளும், 99 கிராம ஒன்றியக் குழுக்களும், 2779 கிராமங்களும் உள்ளது. இதன் அஞ்சல் சுட்டு எண் 6500 ஆகும். தொலைபேசி குறியிடு எண் 0741 ஆகும். இம்மாவட்டம் ஆறு வங்காளதேச நாடாளுமன்றத் தொகுதிகளைக் கொண்டுள்ளது.
# நவகோன் மாவட்டம்

## பொருளாதாரம்

அத்ராய், துளசி, புனர்பாபா, சோட்டா ஜமுனா, சிப் போன்ற ஆறுகள் பாய்வதால் நீர் வளமும், மண் வளமும் கொண்ட இம்மாவட்டத்தில், நெல், கரும்பு, கோதுமை, மா, பலா, வாழை, சணல், எண்ணெய் வித்துக்கள் அதிகம் பயிரிடப்படுகிறது.
# நவகோன் மாவட்டம்

## மக்கள் தொகையியல்

3435.65 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 26,00,157 ஆக உள்ளது. அதில் ஆண்கள் 13,00,227 ஆகவும், பெண்கள் 12,99,930 ஆகவும் உள்ளனர். பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 757 நபர்கள் வீதம் வாழ்கின்றனர். சராசரி எழுத்தறிவு 48.2 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# நவகோன் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# நவகோன் மாவட்டம்

## கல்வி

### முக்கிய கல்வி நிலையங்கள்

இம்மாவட்டத்தின் முக்கிய கல்வி நிலையங்கள்: பராக்கோல் தொழில்நுட்பம் மற்றும் வணிக மேலாண்மை கல்லூரி, கங்கங்பூர் சாகித் சியா தொழில்நுட்ப கல்லூரி, ஜாஹங்கிபூர் அரசு கல்லூரி, மகாதேவப்பூர் நாஷிப்பூர் அரசு கல்லூரி, பந்தைகாரா தொழில்நுட்ப மற்றும் வணிக மேலாண்மைக் கல்லூரி, அத்ராய்.
# அரோல்டு டி. பாப்காக்

**அரோல்டு டி. பாப்காக்** *(Harold Delos Babcock)* (ஜனவரி 24, 1882 - ஏப்பிரல் 8, 1968) ஓர் அமெரிக்க வானியலாளர் ஆவார். இவர் அமெரிக்க வானியலாலரான ஒரேசு வெல்கம் பாப்காக்கின் தந்தையார் ஆவார். இவர் ஆங்கிலேய, செருமானிய கால்வழி மூதாதையரைக் கொண்டவர். இவர் விசுகான்சின், எடுகர்ட்டனில் பிறந்தார். இவர் இலாசு ஏஞ்சலீசில் பள்ளிக் கல்வியை முடித்தார். பிறகு இவர்பெர்க்கேலியில் உள்ள கலிபோர்னியா பல்கலைக்கழகத்தில் 1901 இல் சேர்ந்தார். இவர் 1907 முதல் 1948 வரை மவுண்ட் வில்சன் வான்காணகத்தில் பணிபுரிந்தார். இவர் சூரியக் கதிர்நிரலியலில் சிறப்புத் தகுதி பெற்றவர். இவர் சூரிய மேற்பரப்பின் காந்தப்புலப் பரவலை படம் வரைந்தார். இவரும் இவரது மகனும் சில விண்மீன்களில் காந்தப்புலம் நிலவுவதை வெளிப்படுத்தினர்.  
இவர் 1953 இல் புரூசு பதக்கம் வென்றார்.
நிலாக் குழிப்பள்ளம் ஒன்றுக்கு பாப்காக் என இவரது பெயர் இடப்பட்டுள்ளது. குறுங்கோள் 3167 பாப்காக் என (கூட்டாக இவர் பெயரிலும் இவரது மகன் பெயரிலும்) பெயர் இடப்பட்டுள்ளது.
# 1495

**1495** (**MCDXCV**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.
# 1495

## நிகழ்வுகள்

- பெப்ரவரி 22 &ndash; பிரான்சின் எட்டாம் சார்லசு நாபொலியை அடைந்து, அந்நகரின் ஆட்சியாளனாகத் தன்னை அறிவித்தான். சில மாதங்களின் பின்னர், தனது உறவினனான கில்பர்ட் என்பவரை நகரின் வைசிராயாக நியமித்து விட்டு, பிரான்சு திரும்பினான்.
- மே 26 &ndash; பிரான்சியப் படைகளைத்துரத்தும் நோக்கோடு எசுப்பானிய இராணுவம் கலபிரியாவில் தரையிறங்கியது.
- சூன் 1 &ndash; ஸ்கொட்ச் விஸ்கி முதல் தடவையாகத் தயாரிக்கப்பட்டது.
- அக்டோபர் 25 &ndash; முதலாம் மனுவேல் போர்த்துக்கலின் மன்னனாக முடிசூடினார்.
- நவம்பர் 30 &ndash; கரேலியா ஊடாக சுவீடனுக்குள் புகுந்திருந்த உருசியப் படைகள் வைபோர்க் அரண்மனையில் ஏற்பட்ட பெரும் வெடிப்பை அடுத்துப் பின்வாங்கின.
- அயர்லாந்தின் நாடாளுமன்றம் இங்கிலாந்து நாடாளுமன்றத்தின் ஆட்சியின் கீழ் வந்தது.
- மேற்கிந்தியத் தீவுகளுக்குக் கிறித்தவ மறைபரப்பாளர்கள் சென்றனர்.
# 1496

**1496** (**MCDXCVI**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு நெட்டாண்டாகும்.
# 1496

## நிகழ்வுகள்

- பெப்ரவரி 24 &ndash; இங்கிலாந்தின் ஏழாம் என்றி வெனிசு, புளோரன்சு நகரங்களுடன் வணிக உடன்படிக்கையை ஏற்படுத்தினார்.
- மார்ச் 5 &ndash; இங்கிலாந்தின் ஏழாம் என்றி ஜான் கபோட்டிற்கும் அவரது மகன்களுக்கும் புதிய நாடுகளைக் கண்டுபிடிப்பதற்கான அதிகாரத்தை அளித்தார்.
- மார்ச் &ndash; சான்டோ டொமிங்கோ கண்டுபிடிக்கப்பட்டது.
- மார்ச் 10 &ndash; கொலம்பசு லா எசுப்பானியோலாவை விட்டு எசுப்பானியா நோக்கிப் புறப்பட்டார். மேற்கு அரைக்கோளத்திற்கான அவரது இரண்டாவது பயணம் முடிவுக்கு வந்தது.
- ஆகஸ்டு 5 &ndash; கொலம்பசின் சகோதரர் பார்த்தலோமியூ கொலம்பசு சான்டோ டொமிங்கோ நகரைக் கண்டுபிடித்தார். புதிய உலகத்தில் நிறுவப்பட்ட மிகப் பழமையான நிரந்தரமான ஐரோப்பிய நகரம் இதுவாகும்.
# 1496

## பிறப்புகள்

- யாவோ டி பாரோசு, போர்த்துக்கீசிய வரலாற்றாளர் (இ. 1570)
# 1499

**1499** (**MCDXCIX**) பழைய யூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1499

## நிகழ்வுகள்

- மே 19 &ndash; இங்கிலாந்தின் எட்டாம் ஹென்றியின் பின்னாளைய மனைவியான 13-வயது கேத்தரீனுக்கும், அவரது தம்பி 12-வயது ஆர்த்தருக்கும் பதிலாள் (proxy) திருமணம் நடைபெற்றது.
- செப்டம்பர் 18 &ndash; வாஸ்கோ ட காமா இந்தியாவில் இருந்து லிஸ்பன் நகரை வந்தடைந்தார். போர்த்துகலின் மன்னர் மனுவேல் அவரை வரவேற்ரார்.
- செப்டம்பர் 22 &ndash; மாக்சிமீலியன் சுவிட்சர்லாந்துக்கு "நிகழ்நிலைப்படியான" விடுதலையை வழங்கினார்.
- நவம்பர் 23 &ndash; இங்கிலாந்தின் முடியாட்சியை ஏமாற்றிய குற்றத்திற்காக பெர்க்கின் வார்பெக் தூக்கிலிடப்பட்டார்.
- நவம்பர் 28 &ndash; இலண்டன் கோபுரத்தில் இருந்து தப்பமுயன்றதாகக் குற்றம் சாட்டப்பட்டு யோர்க் மாளிகையின் கடைசி ஆண் வாரிசான எட்வர்ட் பிளான்டஜெனெட் தூக்கிலிடப்பட்டார்.
- பன்னிரண்டாம் லூயியின் பிரான்சியப் படைகள் மிலன் நகரைக் கைப்பற்றின. லியொனார்டோ டா வின்சி வெனிசு நகருக்கு தப்பி ஓடினார்.
- மொண்டெனேகுரோ, உதுமானியப் பேரரசுடன் இணைக்கப்பட்டது.
- கேளடி நாயக்கர்களின் ஆட்சிக் காலம் இந்தியாவின் கர்நாடகாவில் ஆரம்பமானது.
# 1499

## பிறப்புகள்

- டார்ட்டாக்ளியா, இத்தாலியக் கணிதவியலாளர் (இ. 1557)
# ஒரத்தூர் மார்க்கசகாயேசுவரர் கோயில்

**ஒரத்தூர் மார்க்கசகாயேசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# ஒரத்தூர் மார்க்கசகாயேசுவரர் கோயில்

## அமைவிடம்

இக்கோயில் கடலூர் மாவட்டத்தில் ஒரத்தூர் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது.
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.
# ஒரத்தூர் மார்க்கசகாயேசுவரர் கோயில்

## இறைவன், இறைவி

இக்கோயிலின் மூலவராக மார்க்கசகாயேசுவரர் உள்ளார். இறைவி மரகதவல்லி ஆவார். இவ்வூரின் எல்லையில் ஓடும் வெள்ளாறு இங்கு வளைந்து செல்கிறது. அதுவே இக்கோயிலின் தீர்த்தமாகும்.
# ஒரத்தூர் மார்க்கசகாயேசுவரர் கோயில்

## அமைப்பு

திருநள்ளாறு தர்ப்பாரண்யேசுவரர் கோயில் அமைப்பில் சனீசுவரர் கிழக்கு நோக்கிய நிலையில் சன்னதியின் முன் புறம் உள்ளார்.
சித்தி விநாயகர், கஜலட்சுமி, சண்டிகேசுவரர், நவக்கிரகம், பைரவர, சூரியன் ஆகியோர் திருச்சுற்றில் உள்ளனர். இறைவி தெற்கு நோக்கிய நிலையில் தனி சன்னதியில் உள்ளார். முன் மண்டபத்தில் நடராசர் சன்னதி உள்ளது. சுந்தரர் தன் தலப்பயணத்தில் விருத்தாச்சலம் சென்று கொண்டிருந்தபோது
இத்தலத்தைக் கடந்து சென்றார். அப்போது வழி தெரியாமல் திகைத்தபோது அங்கு வந்த ஒரு முதியவர் கூடலையாற்றூர் வரை சென்று வழிகாட்டினார். நன்றி சொல்ல முயலும்போது அவர் மறைந்துவிடவே தனக்கு வழிகாட்டியவர் சிவனே என உணர்ந்தார்.சுந்தரருக்கு வழிகாட்டிய தலத்தில் அமைந்துள்ள இறைவன் மார்க்கசகாயேசுவரர் என்றழைக்கப்படுகிறார்.
# ஒரத்தூர் மார்க்கசகாயேசுவரர் கோயில்

## விழாக்கள்

சிவராத்திரி, திருக்கார்த்திகை, ஐப்பசியில் அன்னாபிசேகம், மார்கழியில் திருவாதிரை உள்ளிட்ட பல விழாக்கள் இக்கோயிலில் நடைபெறுகின்றன.
# ஜியோப்ரி உரொனால்டு பர்பிட்ஜ்

**ஜியோப்ரி உரொனால்டு பர்பிட்ஜ் (Geoffrey Ronald Burbidge)** FRS (24 செப்டம்பர் 1925 – 26 ஜனவரி 2010)ஓர் ஆங்கிலேய வானியலாளரும் பேராசிரியரும் கோட்பாட்டு வானியற்பியலாளரும் ஆவார். அண்மையில் இவர் சான் டியேகோவில் உள்ள கலிபோர்னியா பல்கலைக்கழகத்தில் உள்ளார். இவர் வானியற்பியலாளரான மார்கரெட் பர்பிட்ஜை மணந்துகொண்டார்.
# ஜியோப்ரி உரொனால்டு பர்பிட்ஜ்

## இளமை வாழ்க்கை

பர்பிட்ஜ் ஆக்சுபோர்டுசயரில் உள்ல சிப்பிங் நார்ட்டனில் பிறந்தார். இது ஆக்சுபோர்டுக்கும் சுட்டிராபோர்டுக்கும் இடையில் அமைந்த கோட்சுவோல்ட்சுவின் சிறிய வணிக நகரம் ஆகும். இங்கு இவர் இலக்கனப்பள்லியில் பயின்றார். இவரது தந்தையாரான ஜியோபிரி உரொனால்டு பர்பிட்ஜ் ஒரு கட்டுமான நிறுவனராக இருந்துள்ளார்.
# ஜியோப்ரி உரொனால்டு பர்பிட்ஜ்

## கல்வி

இவர் முதலில் வரலாறு படிக்க பிரிசுடல் பல்கலைக்கழகத்தில் சேர்ந்து பின் இயற்பியலுக்கு மாறி 1946 இல் பட்டம் பெற்றார்.இவர் 1947 இல் இலண்டன் சென்று இலண்டன் பல்கலைக்கழக்க் கல்லூரியில் 1951 இல் முனைவர் பட்டம் பெற்றார். அப்போது இவர் கணிதவியல் துறையின் தலைவராக இருந்த பேராசிரியர் மாசேவுடன் பணிபுரிந்துள்ளார்.  
இக்காலத்தில் இவர் மார்கரெட் பீச்சியைச் சந்தித்து 1948 இல் அவரை மண்ந்துகொண்டார்.
# ஜியோப்ரி உரொனால்டு பர்பிட்ஜ்

## பணி

இருவரும் கலிபோர்னியா தொழில்நுட்ப நிறுவனத்தில் மார்கரெட் சேரும் வரை ஆர்வார்டு, சிகாகோ பல்கலைக்கழகம், கேம்பிரிட்ஜ் பல்கலைக்கழகம் ஆகிய இடங்களில் பணிபுரிந்தார். ஜியோபிரி மவுண்ட் வில்சன் வான்காணகத்திலும் பலோமார் வான்காணகத்திலும் பணிபுரிந்தார்.  
இவர்கள் இருவருமே சான் டியேகோவில் உள்ள கலிபோர்னியா பல்கலைக்கழகத்தில் 1962 இல் பணியமர்த்தப்பட்டனர்.  
இவர் 1978 முதல் 1984 வரை கிட் பீக் தேசிய வான்கானகத்தின் இயக்குநராக இருந்தார்.  
இவர் அலையும் அண்டவியல் கோட்பாட்டளர். இவர் கோட்பாட்டின்படி அண்டம் வரம்பிலாத் காலவெளியில் அலைவுறுகிறது. இக்கோட்பாடு அதன் முரண்பாட்டுத் தன்மையால் இவருக்குப் புகழும் பெருமையும் அளித்தது.
# ஜியோப்ரி உரொனால்டு பர்பிட்ஜ்

## இறப்பு

இவர் 2010 ஜனவரி 26 இல் கலிபோர்னியாவில் உள்ள இலா ஜோல்லாவில் இறந்தார்.  
**விருதுகள்**  
- வானியலுக்கான எலன் பி. வார்னர் பரிசு, தன் மனைவியுடன் (1959)
- புரூசு பதக்கம் (1999)
- அரசு வானியல் கழகத்தின் பொற்பதக்கம் (2005)
- அமெரிக்கத் தேசிய அறிவியல் கல்விக்கழகத்தின் அற்வியல் மீள்பார்வை விருது (2007)  
**இவரது பெயர் இடப்பட்டவை**  
- குறுங்கோள் 11753 ஜியோஃப்பர்பிட்ஜ்
# அலுமினியம் ஒற்றைபுரோமைடு

**அலுமினியம் ஒற்றைபுரோமைடு** *(Aluminium monobromide )* என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அலுமினியம் மோனோபுரோமைடு, அலுமினியம் புரோமைடு, புரோமோ அலுமினியம் என்ற பெயர்களாலும் இச்சேர்மம் அழைக்கப்படுகிறது. உயர் வெப்பநிலையில் அலுமினியம் உலோகமும் ஐதரசன் புரோமைடும் வினைபுரிவதால் அலுமினியம் ஒற்றைபுரோமைடு உருவாகிறது. அறை வெப்பநிலைக்கு அருகில் இச்சேர்மம் விகிதச்சமமின்றி பிரிகை அடைகிறது.  
6/n "[AlBr]n" → Al2Br6 + 4 Al  
இந்த வினை 1000 பாகை செல்சியசு வெப்பநிலைக்கு மேல் மீள்வினையாகிறது.  
அலுமினியம் மற்றும் புரோமின் சேர்ந்து உருவாகும் சேர்மங்களில் அலுமினியம் முப்புரோமைடு அதிக நிலைப்புத் தன்மை கொண்ட சேர்மமாக உள்ளது.
# சபாய் நவாப்கஞ்ச் மாவட்டம்

, தகானா மசூதி, கேப்டன் ஜஹாங்கீர் பாலம், நவாப்கஞ்ச் மாழ்பழங்கள், சோனா மசூதி]]  
**சபாய் நவாப்கஞ்ச் மாவட்டம்** (Chapai Nawabganj District) (வங்காளம்: চাঁপাই নবাবগঞ্জ) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. வங்காளதேசத்தின் வடமேற்கில் அமைந்த இம்மாவட்டத்தின் நிர்வாகத் தலைமையிடம் நவாப்கஞ்ச் நகரம் ஆகும்.  
இந்தியப் பிரிவினையின் போது சபாய் நவாப்கஞ்ச் பகுதி கிழக்கு பாகிஸ்தானுக்குப் பிரித்து தரப்பட்டது. 1984-இல் சபாய் நவாப்கஞ்ச் மாவட்டம் புதிதாக துவக்கப்பட்டது.
# சபாய் நவாப்கஞ்ச் மாவட்டம்

## தட்ப வெப்பம்

இம்மாவட்டத்தில் ஏப்ரல் முதல் சூலை முடிய அதிக வெப்பமும், குளிர்கால தட்ப வெப்பம் ஏழு முதல் 16 பாகை செல்சியஸ் வரை வெப்பம் காணப்படுகிறது. ஆண்டு சராசரி மழைப் பொழிவு 1448 மில்லி மீட்டராகும்.
# சபாய் நவாப்கஞ்ச் மாவட்டம்

## மக்கள் தொகையியல்

1702.55 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 16,47,521 ஆக உள்ளது. அதில் ஆண்கள் 8,10,218 ஆகவும், பெண்கள் 8,37,303 ஆகவும் உள்ளனர். பாலின விகிதம் 97 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 968 நபர்கள் வீதம் வாழ்கின்றனர். மாவட்ட சராசரி எழுத்தறிவு 49.8 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# சபாய் நவாப்கஞ்ச் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# சபாய் நவாப்கஞ்ச் மாவட்டம்

## கல்வி

### கல்வி நிலையங்கள்

சபாய் நவாப்கஞ்ச் மாவட்டத்தில் ஏற்றுமதி இறக்குமதி வங்கியின் வேளாண்மைப் பல்கலைக்கழகம் உள்ளது. பிற கல்லூரிகள் அல்ஹஜ் அப்துஸ் சமத் கல்லூரி, அல்ஹஜ் செரீப் அகமது பள்ளி மற்றும் கல்லூரி, அலிநகர் பள்ளி மற்றும் கல்லூரி, பீர் சிரேஸ்தா சாகிப் கேப்டன் முகைதீன் ஜஹாங்கீர் கல்லூரி, சார தராப்பூர் உயர்நிலைப் பள்ளி மற்றும் கல்லூரி, கர்பலா உயர்நிலைப் பள்ளி மற்றும் கல்லூரி, மிர்சாபூர் கல்லூரி, நாராயண்பூர் ஆதர்ச கல்லூரி, ரஹன்பூர் ஹோமியோபதி மருத்துவக் கல்லூரி, ராணி ஹாத்தி கல்லூரி, ரோகன்பூர் பி. எம். ஐடியல் கல்லூரி, சாகித் ஸ்மிருதி கல்லூரி, உசிர்பூர் ஆதர்ச கல்லூரி, சபாய் நவாப்கஞ்ச் சி. டி. கல்லூரி, சிப்கஞ்ச் மகளிர் கல்லூரி மற்றும் சாரா வங்காள ஏ கே போஜ்லோல் ஹக் கல்லூரிகள் உள்ளது.
# குரோனாசு விண்கலம்

**குரோனாசு** *(Kronos)* சனி கோளை ஆராய்வதற்காகத் திட்டமிடப்பட்டுள்ள ஒரு விண்வெளித்திட்டம் ஆகும். சனி கிரகச் சுற்றுச்சூழலின் வேதியியல் இயைபு, ஈர்ப்பு விசை, காந்தப்புலங்கள் ஆகியனவற்றை விரிவாக ஆராய்வதே இத்திட்டத்தின் முக்கிய நோக்கமாகும். சூரிய சக்தியில் இயங்கும் ஏந்தூர்தி விண்கலம், இரண்டு வளிமண்டல ஆய்வுகலங்கள், சனியின் வளையங்களை நெருக்கமாக படம்பிடிக்க ஏதுவாக இரண்டு சிறிய புறவெளி ஆய்வுகலங்கள் முதலானவை இத்திட்டத்திற்கான பரிந்துரையில் இடம்பெற்றிருந்தன. மோதிரங்கள் நெருக்கமான இமேஜிங் (சாத்தியமான) இரண்டு சிறிய ஆய்வுகள் கொண்டுள்ளது. குரோனஸை நாசா, மேலும் இது ESA இடையே ஒத்துழைப்பு ஒரு பகுதியாக முன்மொழியப்பட்டது. நாசாவிற்கும் ஐரோப்பிய விண்வெளி நிறுவனத்திற்கும் இடையிலான ஒத்துழைப்பின் ஒரு பகுதியாக குரோனாசு விண்வெளித்திட்டம் திட்டமிடப்பட்டது
.  
2015 ஆம் ஆண்டுக்குப் பிறகு விண்கலம் ஏவப்பட்ட பிறகு அது வெள்ளி, பூமி மற்றும் வியாழன் கோள்களை பல பயணங்களில் நெருங்கி ஆய்வு செய்த பின்னர் குரோனாசு விண்கல் சனியைச் சென்றடையும்.
சனியைச் சென்றடைய இவ்விண்கலம் எடுத்துக் கொள்ளும் நேரம், திட்டத்திற்காக தேர்வு செய்யப்படும் பாதையைப் பொறுத்து 6 முதல் 17 ஆண்டுகளாக இருக்கும். Iசனியின் சுற்றுச்சூழலுக்குள் சென்றதும் வளிமண்டல ஆய்வுக்கென அனுப்பப்பட்ட இரண்டு புறவெளி ஆய்வுக் கலங்களும் அங்கு விடுவிக்கப்படும். அங்குள்ள வளிமண்டலத்தின் வேதியியல் இயைபு, வெப்பநிலை, காற்றின் வேகம், 10 பார் அழுத்தத்திற்குக் கீழ் மேகங்களின் கட்டமைப்பு முதலியவற்ரை இவ்விண்கலங்கள் ஆய்வு செய்யும். வளையங்களை ஆய்வு செய்வதற்காக அனுப்பப்பட்டுள்ள விண்கலங்கள் இரண்டும் வளையங்களுக்கு நெருக்கமாகச் சென்றவுடன் அங்கு விடுவிக்கப்படும். இவை வளையங்களை நெருக்கமாகப் படம் எடுத்து அனுப்பும் பணியைத் தொடரும்.  
சனி கோளுக்கு மிகநெருக்கமாகப் பறந்து செல்வதன்மூலம் ஏந்தூர்தி விண்கலம் சனியின் வளிமண்டலம், சனியின் ஈர்ப்பு இத்துடன் காந்தப் புலன்கள் முதலானவற்றை துல்லியமாக ஆராய்ந்து தகவல்களை அளிக்கும் எனக் கருதப்படுகிறது. வியாழன் கோளின் யூனோ சுற்றுப்பாதை விண்கலத்தை ஒத்த வடிவமைப்பில் சூரியப் பலகங்கள் உட்பட சனி கோளுக்கான ஏவூர்தி விண்கலமும் வடிவமைக்கப்பட்டது. இதற்குப் பின்னர் வடிவமைக்கப்பட்ட விண்கலங்களும் கலீலியோவின் சுற்றுச்சூழல் நுழைவு விண்கலனின் வடிவமைப்பிலேயே வடிவமைக்கப்பட்டன. இத்திட்டம் தற்பொழுது நடைமுறையில் உள்ள விண்வெளி தொழிநுட்பவியல் நுணுக்கங்களை அடிப்படையாகக் கொண்டது ஆகும்.
# அலுமினியம் மாலிப்டேட்டு

**அலுமினியம் மாலிப்டேட்டு** *(Aluminium molybdate)* என்பது Al<sub>2</sub>(MoO<sub>4</sub>)<sub>3</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அறை வெப்பநிலையில் அலுமினியம் மாலிப்டேட்டின் படிக அமைப்பை நியூட்ரான் அலைவளைவு தரவுகளில் இருந்து கண்டறிந்து தெளிவு பெறலாம். அணு கட்டமைப்பு காணப்பட வேண்டிய பொருளின் தூளை குறிப்பிட்ட நேரத்திற்கு வெப்ப அல்லது குளிர் நியூட்ரான் கற்றையின் பாதையில் தூவுதல் அல்லது பறக்கச் செய்தல் மூலம் அலைவளைவு தரவுகளைப் பெறுகிறார்கள். இத்தரவுகள் மூலம் கட்டமைப்பு உறுதி செய்யப்படுகிறது. ஏ=15.3803(9)Å, பி= 9.0443(1) Å, சி= 17.888(1) Å, β = 125.382(3)° மற்றும் பீ21/ஏ என்ற இடக்குழுத் தரவுகளுடன் அலுமினியம் மாலிப்டேட்டு ஒற்றைச்சரிவுமுறையில் படிகமாகியுள்ளது, பெர்ரிக் மாலிப்டேட்டு மற்றும் குரோமியம் மாலிப்டேட்டுகளின் கட்டமைப்பை ஒத்த கட்டமைப்பை அலுமினியம் மாலிடேட்டும் கொண்டுள்ளது .
# இமாம்

**இமாம்** (Imam; ) என்பது இசுலாமியர்களின் தலைமை நிலையை குறிக்கும். பொதுவாக இது பள்ளிவாசலில் வழிபாடு நேரத்தில் வழிபாட்டை தலைமை ஏற்று நடத்துபவரை குறிக்கும். இமாம் என்பவர் தொழுகையை நடத்துபவர் மட்டுமல்லாமல் மதத் தலைவராகவும், மதம் தொடர்பான நிகழ்வுகளில் மக்களுக்கு ஆலோசனை கூறுபவராகவும் இருப்பார்.  
சியா இசுலாமியர்கள் பழக்கப்படி இமாம் என்பவர் முகம்மது நபி அவர்களின் குடும்பத்தினர்களான பன்னிரு இமாம்களை குறிக்கும்.
# இமாம்

## பணிகள்

- தொழுகை நடத்துவது.
- வெள்ளிக்கிழமை ஜும்ஆ பிரசங்கம் செய்வது.
- இசுலாமிய போதனைகள் செய்வது.
- ரமலான் நோன்பு மாத தராவீஹ் தொழுகை நடத்துவது.
- இசுலாமிய பண்டிகைகளான ஈகைத் திருநாள் மற்றும் தியாகத் திருநாள் போன்றவற்றில் வாஜிபான சிறப்பு தொழுகை நடத்துவது.
# இமாம்

## ஹதீஸ் தொகுப்பாளர்கள்

முகம்மது நபி கூறிய ஹதீஸ்களை தொகுத்த முகம்மது அல்-புகாரி, முஸ்லிம் இப்னு ஹஜ்ஜாஜ், இமாம் திர்மிதி, இமாம் நஸாயீ , இமாம் அபூதாவூத் போன்றவர்களும் இமாம் என அழைக்கப்படுகின்றனர்.
# இமாம்

## மத்ஹப்

சுன்னா இசுலாமிய பிரிவை சேர்ந்த நான்கு மத்ஹப் தோற்றுவித்த இமாம் மாலிக் , இமாம் அபூஹனீபா, இமாம் அகமது இப்னு ஹன்பல், இமாம் ஷாபி போன்றவர்களும் இமாம் என அழைக்கப்படுகின்றனர்.
# திருமூலஸ்தானம் கைலாசநாதர் கோயில்

**திருமூலஸ்தானம் கைலாசநாதர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயில் ஆகும்.
# திருமூலஸ்தானம் கைலாசநாதர் கோயில்

## அமைவிடம்

இக்கோயில் கடலூர் மாவட்டத்தில் காட்டுமன்னார்கோயில் அருகே திருமூலஸ்தானம் என்னுமிடத்தில் அமைந்துள்ளது.
# திருமூலஸ்தானம் கைலாசநாதர் கோயில்

## இறைவன், இறைவி

இக்கோயிலின் மூலவராக கைலாசநாதர் உள்ளார். இறைவி காமாட்சி ஆவார்.
# திருமூலஸ்தானம் கைலாசநாதர் கோயில்

## அமைப்பு

முற்கால சோழர்களின் கட்டடக்கலைச் சான்றாக உள்ள இக்கோயிலில் தஞ்சை நாயக்க மன்னர்களின் அழகான சிற்பக்ள் உள்ளன.சித்திரை முதல் வாரத்தில் மூலவர்மீது சூரிய ஒளி விழுகிறது. ஆஸ்தான மண்டபம் சிறிய அளவிலான செங்கற்களால் குகை வடிவில் கட்டப்பட்டுள்ளது. கருவறையின் வெளிப்புற சுவற்றில் கிரந்த தமிழ் எழுத்துக்களால் ஆன கல்வெட்டுகள் காணப்படுகின்றன. கோயில் வளாகம் முழுவதும் செடிகளும், முட்புதர்களும் காணப்பட்டு, பராமரிப்பின்றி உள்ளது. அகத்தியர் சிவனை வணங்குவது போன்ற சிற்பம் உள்ளது. கோயில் பராமரிப்புக்காக தரப்பட்ட கொடை பற்றிய விவரங்கள் இதில் காணப்படுகின்றன. துர்க்கை, இலட்சுமி, சரசுவதி ஆகிய மூவரும் உலக இன்னல்கள் தீர இறைவனை வழிபட்டுள்ளனர். சிவ பார்வதி திருமணத்தைக் காண உலக உயிர்கள் அனைத்தும் ஒரு இடத்தில் ஒன்று சேர்ந்தபோது வட பகுதி தாழ்ந்து தென் பகுதி உயரவே, சிவன் அகத்தியரை அழைத்து நிலையைச் சரிசெய்வதற்காக தென் பகுதிக்குச் செல்லும்படி பணித்தார். அகத்தியர் தான் சென்ற இடங்களில் லிங்கத் திருமேனிகளை அமைத்து வழிபட்டுச் சென்றார். அவ்வாறான லிங்கத்திருமேனிகளில் இக்கோயிலில் உள்ளதும் ஒன்றாகும். பின்னர் இங்கு கோயில் கட்டப்பட்டது.
# திருமூலஸ்தானம் கைலாசநாதர் கோயில்

## விழாக்கள்

பிரதோஷம், சிவராத்திரி உள்ளிட்ட பல விழாக்கள் இக்கோயிலில் நடைபெறுகின்றன.
# கவரப்பட்டு சந்திர சேகரேசுவரர் கோயில்

**கவரப்பட்டு சந்திர சேகரேசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# கவரப்பட்டு சந்திர சேகரேசுவரர் கோயில்

## அமைவிடம்

இக்கோயில் கடலூர் மாவட்டத்தில் கவரப்பட்டு என்னுமிடத்தில் அமைந்துள்ளது.
# கவரப்பட்டு சந்திர சேகரேசுவரர் கோயில்

## இறைவன், இறைவி

இக்கோயிலின் மூலவராக சந்திர சேகரேசுவரர் உள்ளார். இறைவி காமாட்சியம்மன் ஆவார்.
# கவரப்பட்டு சந்திர சேகரேசுவரர் கோயில்

## அமைப்பு

அருணாசலேசுவரர், காசி விசுவநாதர், விநாயகர், சுப்பிரமணியர், தட்சிணாமூர்த்தி, துர்க்கை ஆகியோர் உள்ளனர். சிவன் கோயிலான இங்கு லட்சுமி நாராயணப்பெருமாளும், ஆஞ்சநேயரும் உள்ளனர். நவக்கிரகங்கள் தம்பதிசமேதராய் காட்சியளிக்கின்றனர்.
# கவரப்பட்டு சந்திர சேகரேசுவரர் கோயில்

## விழாக்கள்

பிரதோஷம், சிவராத்திரி, ஐப்பசி அன்னாபிசேகம், திருவாதிரை உள்ளிட்ட பல விழாக்கள் இக்கோயிலில் நடைபெறுகின்றன.
# ராய் மாக்சம்

**ராய் மாக்சம்**(Roy Moxham) என்பவர் பிரித்தானிய எழுத்தாளர், வரலாற்றாசிரியர் ஆவார். இவர் இங்கிலாந்தில் ஈவ்கம் என்ற ஊரில் பிறந்தார். இலண்டனில் வாழ்ந்து வரும் ராய் மாக்சம் தென்னாசியா,தென் கிழக்கு ஆசியா ஆகிய நாடுகளுக்குச் சுற்றுப்பயணம் செய்தும் நூல்கள் எழுதியும் வருகிறார்.
# ராய் மாக்சம்

## எழுதிய நூல்கள்

ஐரோப்பிய நாடுகள் வணிக நோக்கத்துக்காக இந்தியாவிற்கு வந்து குடியேற்றம் செய்துதொழில்கள் மீது கட்டுப்பாடுகள் விதித்து
ஆதிக்கம் செலுத்திய வரலாற்றைத்'தி தெப்ட் ஆப் இந்தியா' என்ற நூலில் எழுதினார்.  
இந்தியாவைத் துண்டாக்கவும் பிளவுபடுத்தவும் ஆங்கிலேயர் ஏற்படுத்திய உப்பு வேலி பற்றி 'தி கிரேட் ஹெட்ஜ் ஆப் இந்தியா' (தமிழில் உப்புவேலி) என்ற நூலில் எழுதினார்.  
பூலான் தேவிஎன்ற கொள்ளைக்காரி பற்றியும், தேயிலை வரலாறு பற்றியும் ராய் மாக்சம் நூல்கள் எழுதியுள்ளார். பிரீலாண்டர் என்பது இவர் எழுதிய முதல் நூல் ஆகும்.
# அனுகிரகா

**அனுகிரகா** *(Anugraha)* என்பது கர்நாடக முதல்வரின் அலுவல்முறை இருப்பிடமாகும். கர்நாடக மாநிலத்தின் தலைநகரம் பெங்களுரிலுள்ள குமரகுருப வீதியில் இவ்விருப்பிடம் அமைந்துள்ளது. முதலமைச்சரின் வீட்டு அலுவலகத்திற்கு அருகில் 60 சதுரங்களை இவ்வீடு ஆக்ரமித்துள்ளது. அனுகிரகா பலமான பாதுகாப்பு வசதிகள் நிறைந்து பெங்களுர் நகரில் உள்ள வீடுகளில் மிகவும் பாதுகாப்பான ஒரு வீடாகக் கருதப்படுகிறது. அனுக்கிரகாவில் வாசுது குறைபாடு இருக்கிறது என்ற ஒரு நம்பிக்கையும் பொதுவாக நிலவுகிறது. இதனால் ஒவ்வொரு முதலமைச்சரும் அனுக்கிரகாவில் குடியேருவதற்கு முன் அவ்வீட்டை புணரமைக்க வேண்டிய ஒரு சூழலும் நிகழ்கிறது
# போக்ரா மாவட்டம்

**போக்ரா மாவட்டம்** (Bogra District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் அமைந்துள்ளது. வங்காளதேசத்தின் வடக்கில் அமைந்த இம்மாவட்டத்தின் நிர்வாகத் தலைமையிடம் **போக்ரா** நகரம் ஆகும்.
# போக்ரா மாவட்டம்

## மாவட்ட எல்லைகள்

போக்ரா மாவட்டட்தின் வடக்கில் காய்பாந்தா மாவட்டம் மற்றும் ஜெய்பூர்ஹட் மாவட்டங்களும், தெற்கில் சிராஜ்கஞ்ச் மாவட்டம் மற்றும் நத்தோர் மாவட்டங்களும், கிழக்கில் ஜமால்பூர் மாவட்டம் மற்றும் ஜமுனா ஆறும், மேற்கில் நவகோன் மாவட்டம் மற்றும் நத்தோர் மாவட்டங்களும் எல்லைகளாக உள்ளது.
# போக்ரா மாவட்டம்

## மாவட்ட நிர்வாகம்

2898.68 சதுர கிலோ மீட்டர் பரப்பளவு கொண்ட போக்ரா மாவட்டத்தின் நிர்வாக வசதிக்காக பனிரெண்டு துணை மாவட்டங்களாக பிரிக்கப்பட்டுள்ளது.
மேலும் இம்மாவட்டம் பதின்னொன்று நகராட்சிகளையும்,
110 கிராம ஒன்றியக் குழுக்களையும், 1613 வருவாய் கிராமங்களும், 2618 கிராமங்களையும் கொண்டுள்ளது.
இம்மாவட்டத்தின் அஞ்சல் சுட்டு எண் 6600 ஆகும். தொலைபேசி சுட்டு எண் 051 ஆகும். இம்மாவட்டம் ஏழு நாடாளுமன்றத் தொகுதிகளைக் கொண்டுள்ளது.
# போக்ரா மாவட்டம்

## பொருளாதாரம்

வேளாண்மைப் பொருளாதாரத்தை நம்பியுள்ள இம்மாவட்டத்தில் ஜமுனா ஆறு, கர்தோ ஆறு, நகோர் ஆறு, வங்காளி ஆறு, ஹல்ஹாலியா ஆறு, தகுரியா ஆறு, பெலாய் ஆறு, கசாரியா ஆறு, சந்திரபோதி ஆறு, மனஷ் ஆறு மற்றும் வேல்கா முதலிய ஆறுகள் பாய்வதால் நீர் வளமும், மண் வளமும் கொண்டுள்ளது.இம்மாவட்டத்தில் கரும்பு, நெல், புகையிலை, சணல், காய்கறிகள் பயிரிடப்படுகிறது.
வங்காளதேசத்தின் தொழில் தலைநகரம் என போக்ரா மாவட்டத்தை அழைப்பர். இம்மாவட்டத்தில் பல கனரக தொழிற்சாலைகள் அமைந்துள்ளது. அவற்றில் பல தனியார் துறையில் உள்ளது.
மேலும் இம்மாவட்டத்தில் பஞ்சு மற்றும் நெசவாலைகள், தோல் பதனிடும் தொழிற்சாலைகள், தீப்பெட்டித் தொழிற்சாலைகள், சோப்பு, கண்ணாடி, பீங்கான் தொழிற்சாலைகளும் உள்ளது.